Իսկ թե ինչու է Սահակաշվիլին երդվում, որ ինքը հայ չէ` պարզ է ու հասկանալի: Հնարավոր է, որ եթե իր հայ լինելու հանգամանքը հրապարակվի` եղբայրներ Էրդողանն ու Ալիևը չկամենան նրա հետ բարեկամություն անել, նույն սեղանի շուրջ նստել: Գուցեև Բաքուն արգելի Սահակաշվիլու մուտքն Ադրբեջան, Վրաստանն էլ զրկվի շատ փողերից: Բայց երևի ժամանակն է, որպեսզի վրացիները հանգստանան ու չհիշեն Սահակաշվիլու հայ լինելու մասին, քանի որ մեզ` հայերիս, դա բնավ չի ոգևորում: Չէ՞ որ հենց Սահակաշվիլու կառավարման շրջանում Վրաստանում մեծացան հակահայ դրսևորումները, նրա թողտվությամբ արշավանք կազմակերպվեց հայկական պատմամշակութային և կրոնական հուշարձանների վրա, Սահակաշվիլու կառավարման շրջանում փակման հասցվեցին Թբիլիսիի հայկական դպրոցները: